Luis Olivé/Mercà dle fior
Artorn a la Tàula

Mercà dle fior 
A Dino Piccaluga
 
S’l’ànima sombra ‘l sofe d’na malìa
coma ‘l sospir d’na boca an-namorà,
l’han porta-je al poeta an agonia
tante vos già lontane e dësmentià.

Vos cantarine ‘d boche parfumà
d’ij soris pì grassios dla poesìa,
con na cadena ‘d reuse anghirlandà
l’han anvlupalo ‘nt una sinfonia…

Maupassant, Maupassant!, la toa tortura
l’hai sentùla d’cò mi fasseme ‘l cheur
(e la mia ment l’era bin ciaira e pura!).

Na musica, ‘n sospir largh ëd bonheur
l’han sprofondà ‘l batel dla vela scura,
s’l’onda dël mar a l’han robame ‘l cheur                                                                   

Ventimiglia, Natal 1931 

Leteratura piemontèisa
Poesìa
Luis Olivé